गाज़ियाबाद का मामला और गंभीर है. वहां नवयुग मार्केट के पास दो लड़कों और एक लड़की को पुलिस ने डीटेन किया. किसी भी महिला को गिरफ्तार करने के लिए महिला पुलिसकर्मी का होना आवश्यक है. मगर इन तीनों को गिरफ्तार करके कोतवाली ले जाने वाले पुलिसकर्मियों में कोई भी महिला नहीं थी. इसकी जानकारी मिलने पर दोषी पुलिस वालों को सस्पेंड कर दिया गया है. इलाके के सीओ राजेश कुमार सिंह ने बताया कि ये पुलिसवाले ऐंटी रोमियो स्क्वाड का हिस्सा भी नहीं थे. मतलब जो जिम्मेदारी नहीं दी गई वो भी करने को तैयार हैं, टारगेट और इन्क्रीमेंट वाला महीना चल रहा है न.